Broj: MS-2-260/24

Datum: 19.06.2024.

# **”** **RAFINERIJA NAFTE BROD” a.d. BROD**

n/r Predsjednika Skupštine akcionara

Svetog Save 106

Brod

# **PREDMET: Pisano glasanje za 27. redovnu sjednicu Skupštine akcionara**

#  **„Rafinerija nafte Brod“ a.d. Brod zakazanu za 28.06.2024.god.**

#  **sa početkom u 10 časova**

Poštovani,

Društvo za upravljanje investicionim fondovima „MANAGEMENT SOLUTIONS“ d.o.o. Banja Luka, u ime i za račun Fondova kojima upravlja, nije u mogućnosti da putem punomoćnika prisustvuje sjednici Skupštine akcionara, te koristi pravo glasanja PISANIM PUTEM, a u skladu sa članom 283. stav 1. Zakona o privrednim društvima („Sl. glasnik RS“ br. 127/08, 58/09, 100/11, 67/13, 100/17, 82/19, 17/23).

**Glasanje pisanim putem važi i za eventualno ponovljenu Skupštinu.**

U ime Fondova kojim DUIF „Management Solutions“ d.o.o. upravlja:

* **OMIF-a „VB FOND“**, kao akcionara sa 360.000 akcija sa pravom glasa,
* **OAIF-a „PROFIT PLUS “**, kao akcionara sa 2.197.026 akcija,
* **OAIF-a „BORS INVEST FOND “**, kao akcionara sa 1.296.547 akcija,

što ukupno iznosi 3.853.573 akcije, odnosno procentualno 1,47% od ukupnog broja akcija emitenta glasa pismeno po svim tačkama predloženog Dnevnog reda, kako slijedi:

**1. Izbor predsjednika Skupštine akcionara Društva i imenovanje zapisničara, dva akcionara koja ovjeravaju zapisnik i komisije za glasanje;**

Način glasanja: ZA – ukoliko je isti izvršen u skladu sa Zakonom

**2. Razmatranje i usvajanje Zapisnika i Izvještaja o realizaciji odluka i zaključaka sa XXVI redovne Skupštine akcionara Društva;**

Način glasanja: UZDRŽAN

Obrazloženje: Na svim sjednicama Skupštine akcionara, na kojima predstavnik Fondova nije bio lično prisutan, glasamo “uzdržan”.

**3. Razmatranje i usvajanje Izvještaja o poslovanju i realizaciji poslovne politike Društva za 2023. godinu;**

Način glasanja: PROTIV

Obrazloženje: Nezavisni revizor je za finansijske izvještaje za 2023. godinu dao mišljenja sa rezervom. U svom izvještaju kao osnov za mišljenje sa rezervom navodi više iskazanu vrijednost nematerijalnih sredstava, nekretnina, postrojenja i opreme za iznos od 295.822.028 KM. Istakao je da nije u mogućnosti utvrditi efekte na finansijske izvještaje po pitanju sanacije gudronske jame. Skrenuo je pažnju da su kratkoročne obaveze veće od obrtne imovine što ukazuje na postojanje značajne neizvjesnosti za poslovanje Društva po načelu stalnosti poslovanja. Iz navedenih razloga po ovoj tački Dnevog reda izjašnjavamo se „protiv“.

**4. Razmatranje i usvajanje Finansijskih izvještaja Društva za 2023. godinu;**

Način glasanja: PROTIV

Obrazloženje: Nezavisni revizor je u svom Izvještaju o reviziji finansijskog izvještaja za 2023. godinu dao mišljenje sa rezervom.

**5. Razmatranje i usvajanje Izvještaja nezavisnog revizora Društva o reviziji Finansijskih izvještaja za 2023. godinu;**

Način glasanja: ZA

 **6. Razmatranje i usvajanje odluke o pokriću gubitaka Društva;**

Način glasanja: PROTIV

Obrazloženje: Identično kao tački 4. Dnevnog reda.

**7. Razmatranje i usvajanje Izvještaja Upravnog odbora Društva za 2023. godinu;**

Način glasanja: UZDRŽAN

Obrazloženje: Smatramo da bi Uprava trebala posvetiti pažnju iznalaženju rješenja za unaprjeđenje poslovanja Društva.

 **8. Razmatranje i usvajanje Poslovne politike Društva za 2025. godinu;**

Način glasanja: UZDRŽAN

Obrazloženje: U Poslovnoj politici nedostaju ekonomsko finansijski pokazatelji.

**9. Izbor Nezavisnog revizora za reviziju finansijskih izvještaja Društva za poslovnu 2024. godinu.**

Način glasanja: UZDRŽAN

Obrazloženje: Iz materijala za ovu tačku Dnevnog reda nismo mogli vidjeti sadržaj ponude (cijena,trajanje revizije, uslovi i način plaćanja, reference) dostavljen od strane predložene Revizorske kuće niti podatak o ponudama drugih Revizorskih kuća.

**10. Razmatranje i usvajanje izmjena i dopuna Statuta Društva;**

Način glasanja: ZA

 **11. Razmatranje i usvajanje Poslovnika o radu Skupštine akcionara Društva.**

Način glasanja: ZA

S poštovanjem,

|  |  |
| --- | --- |
| Pripremio Front office | **DUIF „Management Solutions“ d.o.o. Banja Luka** |
|  | Izvršni direktor |
|  |  |
|  |  Fatima Spahić |